Foto: FAH

DANAS se nastavljaju se pregovori o formiranju vlade između HDZ-ove Domoljubne koalicije i MOST-a nezavisnih lista. Prije nastavka razgovora sastalo se Nacionalno vijeće MOST-a.



Prije sastanka u središnjici, Robert Podolnjak rekao je kako nema nikakvih saznanja o navodnom praćenju Bože Petrova, o kojem je jučer pričao MOST-ov glasnogovornik Grmoja.



Ružica Vukovac iz MOST-a novinarima je kazala kako su se stvari počele komplicirati, javlja N1.



"Nije nam jasno što se događa i zašto se kompliciraju stvari. Čini se da HDZ i Domoljubna koalicija sada traže nešto više od onoga što je dogovoreno. Navodno je upitno šest ministarstava, ali to je bilo i za očekivati", rekla je Vukovac.

Pregovori između HDZ-a i MOST-a nastavljaju se danas. Domagoj Ivan Milošević, član HDZ-ovog pregovaračkog tima, jučer je kazao kako je na stolu bio prijedlog 18 ministarstava.

Tekst se nastavlja ispod oglasa

> Zašto svi žele MUP? HDZ-ov pregovarač otkrio koja bi ministarstva spojili i koliko bi ih uopće bilo



Podsjetimo, MOST traži 6 do 7 ministarstava među kojima su gospodarstvo i poljoprivreda, a inzistira na ministarstvu unutarnjih poslova. HDZ je pak najavio osnivanje Ministarstva useljeništva i demografske obnove.

> Grmoja: MOST želi Ministarstvo unutarnjih poslova, treba nam za obračun s korupcijom